[{"text_idx": "#000004", "text": "Thema\u2019r ystafell yw \u2018Y Bydysawd\u2019, ac mae\u2019r addurniad yn arwain i fyny at y gromen sydd wedi\u2019i phaentio, lle mae\u2019r se\u0302r a\u2019r galaethau\u2019n ymddangos uwchben yr haul, a gynrychiolir gan y siandeli\u0308er. Byddai canhwyllau a osodwyd yma wedi adlewyrchu yn y gwydr ar y nenfwd i gyfleu awyr y nos."}, {"text_idx": "#000005", "text": "Mae\u2019r llawr wedi\u2019i wneud o deils llosgliw, neu rai brithaddurnedig, tra bod y teils wal wedi\u2019u paentio\u2019n llachar a\u0302 chwedlau\u2019r Sidydd. Cafodd y rhain eu paentio gan yr arlunydd Frederick Smallfield yn 1874."}, {"text_idx": "#000006", "text": "Cafodd wal y simnai ei cherfio gan y cerflunydd Thomas Nicholls, ac mae\u2019n dangos ffigwr adeiniog Cariad, gydag adar cariad ar ei arddyrnau. Mae\u2019r cyfreslun oddi tanodd wedi\u2019i gerfio a\u0302 chyplau\u2019n caru yn ystod yr haf."}]